
ДО
МИЛЕН ДУЛЕВ
КМЕТ 
НА ОБЩИНА БЕЛЕНЕ

ДО 
НИКОЛАЙ АРАБАДЖИЕВ
ПРЕДСЕДАТЕЛ 
НА ОБЩИНСКИ СЪВЕТ 
ГР. БЕЛЕНЕ


ДОКЛАДНА  ЗАПИСКА


ОТ  МАЛИНКА ВАСИЛЕВА – ПРЕДСЕДАТЕЛ НА КУО 
НА СДРУЖЕНИЕ „МИГ БЕЛЕНЕ-НИКОПОЛ”


Относно: Даване на съгласие за издаване на запис на заповед от Община Белене във връзка с авансово плащане по Административен договор № РД 50-173/04.02.2026 г. и за предоставяне на временен безлихвен заем от Община Белене за обезпечаване на дейности по изпълнение на Споразумение № РД 50-142/29.01.2026 г. за изпълнение на Стратегия за Водено от общностите местно развитие на Сдружение „МИГ Белене–Никопол“, Административен договор № РД 50-173/04.02.2026 г. за предоставяне на безвъзмездна финансова помощ за управление, мониторинг и оценка на стратегията и нейното популяризиране.


УВАЖАЕМИ ГОСПОДИН ДУЛЕВ,
УВАЖАЕМИ ГОСПОДИН АРАБАДЖИЕВ,
	
	
С Решение № РД 09-1103/10.12.2025 г. на Ръководителя на УО на СПРЗСР 2023-2027 г. е одобрена Стратегията за водено от общностите местно развитие на Сдружение „МИГ Белене-Никопол“. Одобрен е финансов план на стратегията с общ бюджет в размер на 2 999 953,98 евро, от които 749 988,50 евро за управление, мониторинг и оценка на стратегията и нейното популяризиране. 
Във връзка с подписани Споразумение за изпълнение на Стратегия за Водено от общностите местно развитие № РД50-142/29.01.2026 г. и Административен договор № РД50-173/04.02.2026 г. за предоставяне на безвъзмездна финансова помощ за управление, мониторинг и оценка на стратегията и нейното популяризиране на Сдружение „МИГ Белене-Никопол“, финансирани със средства от интервенция II.Ж.5 „Изпълнение на операции, включително на дейности за сътрудничество и тяхната подготовка, избрани в рамките на стратегията за местно развитие от “Стратегическия план за развитието на земеделието и селските райони на Република България за периода 2023 – 2027 г. Ви отправяме следните искания:

1. Искане за издаване на запис на заповед от Община Белене в полза на ДФ „Земеделие“ – Разплащателна агенция, обезпечаващ авансово плащане за 2026 г. по Административен договор № РД50-173/04.02.2026 г. за предоставяне на безвъзмездна финансова помощ за управление, мониторинг и оценка на стратегията и нейното популяризиране, в размер 45 165,35 евро (Четиридесет и пет хиляди сто шестдесет и пет евро и 35 евроцента) за обезпечаване на 52,52 % от заявения размер на авансово плащане, съобразено с процента на населението на Община Белене от общия брой на населението на територията на МИГ Белене-Никопол. 
Срокът на записа на заповед следва да покрива срока за изпълнение на дейностите за управление, мониторинг и оценка на стратегията и нейното популяризиране за 2026 г., удължен с 12 месеца.
Записът на заповед да се издаде на база Приложение към т. 2.1 от сключения Административен договор № РД 50-173/04.02.2026 г. за предоставяне на безвъзмездна финансова помощ за управление, мониторинг и оценка на стратегията и нейното популяризиране между Сдружение „МИГ Белене-Никопол“ и УО на Стратегическия план за развитие на земеделието и селските райони за периода 2023-2027 г.

Съгласно РАЗДЕЛ II. Финансово изпълнение и плащане на дейностите по управление, мониторинг и оценка на стратегията и нейното популяризиране от Условията за изпълнение за предоставяне на безвъзмездна финансова помощ по Процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на РБългария за периода 2023-2027 г., авансово плащане по дейностите за управление, мониторинг и оценка на стратегията и нейното популяризиране е допустимо при следните условия:
- еднократно за периода на прилагане на стратегията в размер до 20 на сто от стойността на публичната помощ за разходите за дейностите по управление, мониторинг и оценка на стратегията и нейното популяризиране, одобрени в административния договор;
 - всяка година  в размер до 50 на сто от стойността на определените средства за съответната година в административния договор за дейностите за управление, мониторинг и оценка на стратегията и нейното популяризиране. 
При заявяване на авансово плащане МИГ е длъжна да представи запис на заповед, издаден от публичноправен орган в полза на ДФЗ по образец, утвърден от изпълнителния директор на ДФЗ и публикуван на електронната страница на ДФЗ, в размер на 100 на сто от стойността на авансовото плащане.
МИГ Белене-Никопол планира да подава заявки за авансово плащане всяка година в размер 50 на сто от стойността на определените средства за съответната година в административния договор за дейностите за управление, мониторинг и оценка на стратегията и нейното популяризиране. За 2026 г. одобреният с Административния договор бюджет е в размер на 171 992,96 евро. За целта е необходимо издаване на запис на заповед в полза на ДФ „Земеделие”, в размер на 100 процента от стойността на авансовото плащане, която съгласно горе цитираните изисквания е в размер на 85 996,48 евро и покриваща срока за изпълнение на годишния бюджет, за който се отнася авансовото плащане, удължен с 12 месеца, т.е. до 31.12.2027 година.
    	Записът на заповед се освобождава след изплащане на последното искане за плащане за срока, за който е извършено авансовото плащане.
[bookmark: _GoBack]	За обезпечаване на  авансовото плащане до 100 процента от неговата стойност е отправено и искане за издаване запис на заповед от Община Никопол в размер на 47,48%  от стойността на аванса или 40 831,13 евро.

2. Искане за предоставяне от Община Белене на временен безлихвен заем в размер на 25 000,00 (двадесет и пет хиляди) евро за 2026 г. за обезпечаване на разходи по първоначалните годишни дейности за изпълнение на Споразумение за изпълнение на Стратегия за Водено от общностите местно развитие № РД 50-142/29.01.2026 г. и Административен договор № РД 50-173/04.02.2026 г. за предоставяне на безвъзмездна финансова помощ за управление, мониторинг и оценка на стратегията и нейното популяризиране сключен между Сдружение „МИГ Белене-Никопол“ и УО на Стратегическия план за развитие на земеделието и селските райони за периода 2023-2027 г.
Временният безлихвен заем в размер на 25 000,00 (двадесет и пет хиляди) евро да бъде със срок за възстановяване от Сдружението до края на бюджетната 2026 година. 
Сдружение „МИГ Белене-Никопол“ не разполага с достатъчно собствени средства за покриване на разходите по първоначалните годишни дейности по посочените по-горе Споразумение и Административен договор, поради което без исканото подпомагане от Община Белене, същото няма да е в състояние да изпълни ангажиментите си по тях. Одобреният с Административния договор бюджет за 2026 г. е в размер на 171 992,96 евро, като за 50 на сто от този бюджет ще бъде заявено авансово плащане в размер на  85 996,48 евро. За да се гарантира стартирането на изпълнението на дейностите по Споразумението и Административния договор отправяме настоящото искане за разрешаване на временен безлихвен заем в размер на 25 000,00 (двадесет и пет хиляди) евро от бюджета на Община Белене, като искане за временен безлихвен заем в същия размер е отправено и към Община Никопол.
Съгласно чл. 21, ал.1, т. 10 от ЗМСМА Общинският съвет приема решения за ползване на банкови кредити, за предоставяне на безлихвени заеми, както и решения за поемане на общински дълг чрез сключване на договори за заем или емитиране на общински ценни книжа и за издаване на общински гаранции при условия и по ред, определени със закон.
Съгласно чл. 104, ал. 1, т. 5 от Закона за публичните финанси, от общинския бюджет с решение на съответния Общински съвет може да се отпускат временни безлихвени заеми за авансово финансиране на плащания по проекти, финансирани със средства от Европейския съюз и от други международни програми и договори. Съгласно чл. 104, ал. 4 от същия закон срокът за погасяване на заемите по ал. 1 се обвързва със сроковете на ползването на съответното финансиране със средства от Европейския съюз и от други международни програми и договори и свързаното с тях национално съфинансиране и може да превишава края на бюджетната година.

Приложения:

1. Споразумение за изпълнение на Стратегия за ВОМР № РД50-142/29.01.2026 г.
2. Административен договор №РД50-173/04.02.2026 г.
3. Запис на заповед по образец на ДФ „Земеделие“






С уважение,


МАЛИНКА ВАСИЛЕВА
Председател на КУО
на Сдружение „МИГ Белене-Никопол”
 
